Walter Kempowski

Walter Kempowski (født 29. april 1929 i Rostock; død 5. oktober 2007 i Rotenburg (Wümme)) var en tysk forfatter. Han ble mest kjent for sin sterk autobiografiske roman Deutsche Chronik og for sitt prosjekt Echolot. Han er ansett som en av samtidens viktigste forfattere i Tyskland.

 Liv 
 Opprinnelse og barndom 
Walter Kempowski ble født den 29. april 1929 i Rostock som sønn til skipsreder og -megler Karl Georg Kempowski og kjøpmannsdatteren Margarethe Kempowski, født Collasius. Fra 1935 gikk han på gutteskolen St. Georg og fra 1939 på realgymnas.

 Andre verdenskrig 
I 1944 ble Kempowski forflyttet til en straffeavdeling i Hitlerjugend og i 1945, som 15-åring, innkalt i Wehrmacht. Faren hans falt i kamp i krigens sluttfase, den 26. april 1945. I 1946 måtte Walter Kempowski forlate skolen. Etter forskjellige oppgaver som bud i en trykkeri i Rostock begynte han i kjøpmannslære. Fordi han manglet arbeidstillatelse, var det ikke mulig å fortsette ved Rowohlt Verlag i Hamburg hvor han bodde fra 1947, tok han en stillig som ekspeditør ved en av US Armys PX-Stores i Wiesbaden.

 Fengsel i Bautzen 
Den 8. mars 1948, mens han var på besøk hos moren i Rostock, ble Walter Kempowski som engasjerte seg i det liberale partiet LDP, arrestert av den sovjetiske NKWD. Hans bror Robert Kempowski som videreførte rederiet, hadde samlet fraktpapirer fra kontoret for å kunne bevise at den sovjetiske okkupasjonsmakten fjernet større mengder demonteringsgods fra Tyskland enn det var avtalt med De allierte. Walter Kempowski skulle overgi dokumentene til amerikanere. Derfor dømte et sovjetisk militærtribunal begge brødre til 25 år arbeidsleir for spionasje. I tillegg ble moren dømt til 10 år for ikke-anmeldelse av utenlandske agenter. Walter Kempowski måtte sone i spesialleir nr. 4 i Bautzen. Erfaringene i Bautzen skrev han om i sitt første verk Im Block. Ein Haftbericht i 1969.

 Ny begynnelse 
Den 8. mars 1956 ble Kempowski løslatt. han dro tilbake til Hamburg til moren som hadde blitt løslatt i 1954. Han begynte å skrive dagbøker. I 1957 fikk han abitur i Göttingen og begynte lærerstudiet. Der giftet han seg med prestdatteren Hildegard Janssen fra Friesland, som også ble lærer. 1960–1979 jobbet han som lærer i Zeven og andre steder i nærheten av Bremen.
I 1961 ble sønnen Karl-Friedrich født, og i 1962 datteren Renate.

 Forfatteren 
På 1960-tallet intensiverte Kempowski sin virksomhet som forfatter. I 1975 ble han kjent for et større publikum ved filmatiseringen av hans autobiografisk roman „Tadellöser und Wolff“. 
1980–1991 underviste han i litteraturproduksjon ved Carl-von-Ossietzky-universitetet i Oldenburg. 

Den 5. oktober 2007 døde han i Rotenburg (Wümme).

 Verk 
 Deutsche Chronik I. Aus großer Zeit. 1978
 Deutsche Chronik II. Schöne Aussicht. 1981
 Deutsche Chronik III. Haben Sie Hitler gesehen? 1973
 Deutsche Chronik IV. Tadellöser & Wolff. 1971
 Deutsche Chronik V. Uns geht's ja noch gold. 1972
 Deutsche Chronik VI. Haben Sie davon gewußt? 1979
 Deutsche Chronik VII. Ein Kapitel für sich. 1975
 Deutsche Chronik VIII. Schule (Immer so durchgemogelt. Erinnerungen an unsere Schulzeit). 1974
 Deutsche Chronik IX. Herzlich willkommen. 1984
 Das Echolot. Ein kollektives Tagebuch Januar und Februar 1943. 4 Bde. 1993. 
 Das Echolot. Fuga furiosa. Ein kollektives Tagebuch Winter 1945. 4 Bde. 1999. 
 Das Echolot. Barbarossa '41. Ein kollektives Tagebuch. 2002
 Das Echolot. Abgesang '45. Ein kollektives Tagebuch. 2005 
 Culpa. Notizen zum Echolot. 2005 
 Im Block. Ein Haftbericht, 1969
 Träumereien am elektrischen Kamin. (hørespill), 1971
 Ausgeschlossen (hørespill). 1972
 Haben Sie Hitler gesehen? (hørespill) 1973
 Der Hahn im Nacken. Mini-Geschichten. 1973
 Walter Kempowskis Harzreise erläutert. 1974
 Beethovens Fünfte. (hørespill) 1975
 Alle unter einem Hut. 1976
 Wer will unter die Soldaten. 1976
 Unser Herr Böckelmann. 1979
 Moin Vaddr läbt. (hørespill), 1980
 Kempowskis einfache Fibel. 1980
 Führungen – ein deutsches Denkmal. (hørespill), 1982
 Herrn Böckelmanns schönste Tafelgeschichten. 1983
 Alles umsonst. (hørespill), 1984
 Hundstage. 1988
 Ein Knie geht einsam durch die Welt. (utgiver), 1989
 Sirius. Eine Art Tagebuch. 1990
 In Rostock. 1990
 Mark und Bein. Eine Episode. 1992
 Mein Rostock. 1994
 Der arme König von Opplawur. Ein Märchen. 1994
 Weltschmerz. Kinderszenen fast zu ernst. 1995
 Der Krieg geht zu Ende. Chronik für Stimmen. (hørespill, 9 t.), 1995
 Bloomsday '97. 1997
 Heile Welt. 1998
 Der rote Hahn. Dresden 1945. 2001.
 Alkor. Tagebuch 1989, 2001
 Letzte Grüße. 2003
 Hamit. Tagebuch 1990. 2006
 Alles umsonst. 2006.

 Referanser 

Kategori:Tyske forfattere
Kategori:Tyskspråklige forfattere
Kategori:Personer fra Rostock